Concordia

Dorp

Die lokomotief Pioneer wat net buite Okiep ontspoor het toe 'n Boerekommando die dorp aangeval het, is op 1 Mei 1902 vanaf Concordia geloods. [1]

Concordia

Concordia se ligging in Noord-Kaap

Koördinate: 29°32′S 17°57′O﻿ / ﻿29.533°S 17.950°O﻿ / -29.533; 17.950
Land|  Suid-Afrika
Provinsie| Noord-Kaap
Distrik| Namakwa
Munisipaliteit| Nama Khoi
Oppervlak

[2]

• Totaal| 4,83 km2 (1,86 vk. myl)
Bevolking

(2011)[2]

• Totaal| 4 988
• Digtheid| 1 033/km2 (2 680/vk. myl)
Rasverdeling (2011)

[2]

• Wit mense| 0.3%
• Indiërs/Asiërs| 0.6%
• Bruin mense| 97.8%
• Swart mense| 1.0%
• Ander| 0.4%
Taal (2011)

[2]

• Afrikaans | 98.5%
• Ander | 1.5%
Poskode (strate)|

8271

Poskode (posbusse)|

8271

Concordia is ’n dorp in Namakwaland, Noord-Kaap, 19 km noordoos van Springbok, wat onder die ou bedeling uitsluitlik vir bruin mense gereserveer was.

Genl. Jan Smuts en sy staf te Concordia in Namakwaland, Mei 1902. Smuts staan vierde van links en Deneys Reitz sit links.

Concordia was een van die vyf kleurlingreservate in Klein-Namakwaland (die deel van Namakwaland suid van die Oranjerivier) en het 63 221 ha beslaan. Dit het ontstaan as ’n Rynse sendingstasie tydens die eerste helfte van die 19de eeu. In 1863 het die Nederduitse Gereformeerde Kerk tot die gebied toegetree en ’n sendingstasie tot stand gebring.

In 1940 het ’n Duitse mineraloog, Albert von Schlicht, uit Berlyn in Kaapstad aangekom, na Namakwaland gegaan as prospekteerder en die kopermyn ontdek wat later die naam Concordia gekry het. Maar die insinking in die koperprys het hom genoodsaak om die myn te sluit. In 1949 is dit heropen as die O’okiep-kopermaatskappy (OCC), waarin talle plaaslike mense gewerk het. Die inwoners van Concordia, wat omstreeks 1970 sowat 2 600 getel het, het tradisioneel ’n bestaan gevoer uit veeboerdery (skape en bokke) en die verbouing van Graan. Weens lae produktiwiteit het sowat ’n kwart van die volwasse bevolking as trekarbeiders in die mynbou, visserye en op die dorpie gewerk.

Volgens die sensus van 2011 was dorp se bevolking toe 4 988, van wie 4 878 (98%) bruin was. Die swart inwoners het 50 getel, die Indiërs of Asiërs 29, “ander” 19 en wittes 13.[3]

## Bron

[wysig | wysig bron]

* (en)  Potgieter, D.J. (ed.) 1973. Standard Encyclopaedia of Southern Africa, volume 8. Cape Town: Nasionale Opvoedkundige Uitgewery (Nasou).

## Verwysings

[wysig | wysig bron]

1. ↑ Bagshawe, Peter (2012). Locomotives of the Namaqualand Railway and Copper Mines (1st ed.). Stenvalls. pp. 37–38. ISBN 978-91-7266-179-0.
2. ↑ 2,0 2,1 2,2 2,3 "Hoofplek Concordia". Sensus 2011.
3. ↑ (en)  2011-sensussyfers uiteengesit op die webtuiste adrianfrith.com. URL besoek op 21 November 2017.

* l
* b
* w

Namakwa-distriksmunisipaliteit, Noord-Kaap

Setel: Springbok

Hantam|

Brandvlei • Calvinia • Loeriesfontein • Nieuwoudtville

Namakwa District within South Africa

Kamiesberg|

Garies • Hondeklipbaai • Kamassies • Kamieskroon • Karkams • Kheis • Koingnaas • Kotzesrus • Leliefontein • Soebatsfontein • Spoegrivier

Karoo Hoogland|

Fraserburg • Sutherland • Williston

Khâi-Ma|

Aggeneys • Onseepkans • Pella • Pofadder

Nama Khoi|

Buffelsrivier • Concordia • Goodhouse • Grootmis • Henkries • Kleinsee • Komaggas • Nababeep • Okiep • Springbok • Steinkopf • Vioolsdrif

Richtersveld|

Alexanderbaai • Eksteenfontein • Kuboes • Lekkersing • Port Nolloth • Sanddrif
*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon